Imtella' Mejju 16, 2021 - Aġġornata 16 Ta' Mejju, 2021 12:04pm Żewġ għaddasa ġabru mill-inqas 15-il tire u 25 flixkun tal-ħġieġ minn qiegħ il-bajja ta' San Ġorġ f'San Ġiljan. Raniero Borg u Andrew Schembri, mill-għaqda Żibel, ġabru wkoll diversi bottijiet tal-metall u żewġ pajpijiet tal-PVC kif ukoll biċċiet oħra tal-metall u plastik fosthom metall ippuntat li kien ta' periklu għal min seta kien qed jgħum. Il-bajja ta' San Ġorġ f'San Ġiljan hija waħda minn 11-il bajja lokali li għadhom kemm ingħataw l-istatus ta' Blue Flag.